1. ΒΑΣΙΛΙΚΟΝ ΔΙΑΤΑΓΜΑ της 20/25 Σεπτ. 1948 (ΦΕΚ Α΄ 244) Περί φύλλων ποιότητος αξιωματικών Β.Ν. Έχοντες υπ’ όψει τα άρθρ. 68 έως 71 του Α.Ν. 905/37 «περί καταστάσεως Αξιωματικών Β.Ν.» και το υπ’ αριθ. 462/1947 Ν.Δ/μα «περί Οργανώσεως του Βασιλικού Ναυτικού» μετά γνώμην του Α.Ν.Σ. και σύμφωνον του Συμβουλίου Επικρατείας γνωμάτευσιν, προτάσσει του Ημετέρου επί των Ναυτικών Υπουργού, απεφασίσαμεν και διατάσσομεν: Βλ. ήδη άρθρ. 89 και 153 κωδ. Ν. 794/1948. Ειδος Φύλλων Ποιότητος Άρθρ.1.-1.Τα Φύλλα Ποιότητος των Αξιωματικών είναι εμπιστευτικά και πρωτοκολλούνται εις το εμπιστευτικόν πρωτόκολλον. 2.Διακρίνονται εις τακτικά και έκτακτα: α)Ως τακτικά χαρακτηρίζονται τα υποβαλλόμενα υποχρεωτικώς άπαξ του έτους δια πάντας ανεξαιρέτως, τους αξιωματικούς Β.Ν. όπως χρησιμεύσουν ως οδηγοί δια την ετησίαν τελικήν κρίσιν των Αξιωματικών υπό του Α.Ν. Συμβουλίου. Ήδη του Συμβουλίου Προαγωγών Ναυτικού, συμφώνως τω άρθρ. 30 Ν.Δ. 4028/1959 (τόμ. 36 σελ. 215). β)Ως έκτακτα χαρακτηρίζονται τα υποβαλλόμενα υποχρεωτικώς κατά τας εκάστοτε μεταθέσεις των Αξιωματικών ή των κρινόντων αυτούς Προϊσταμένων των. Τρόπος συντάξεως Άρθρ.7.-1.Η Διεύθυνσις Προσωπικού της Α.Δ.Π. μεριμνά όπως συγκεντρώση τα κατά το άρθρ. 5 υποβαλλόμενα φύλλα ποιότητος πάντων των υπηρετούντων Αξιωματικών το αργότερον μέχρι της 15ης Οκτωβρίου. 2.Πάντα τα ούτω συγκεντρούμενα τακτικά φύλλα ποιότητος ως και τα υποβαλλόμενα κατά καιρούς έκτακτα τοιαύτα, ως και αι τυχόν υποβαλλόμεναι έκτακτοι εκθέσεις άμα τη λήψει των τοποθετούνται μερίμνη της Διευθύνσεως Προσωπικού του Υπουργείου εις τους τηρουμένους ατομικούς φακέλους Αξιωματικών Β.Ν. 3.Οι ατομικοί ούτοι φάκελοι τίθενται υπ’ όψει του Α.Ν.Σ., συνερχομένου εντός του Οκτωβρίου προς τελικήν κρίσιν των Αξιωματικών Β.Ν. και κατάρτισιν των πινάκων, συμφώνως προς τας οικείας διατάξεις του Νόμου «περί καταστάσεως Αξιωματικών Β.Ν.». Βλ. άρθρ. 29 και 30 Ν.Δ. 4028/1959 περί ιεραρχίας και προαγωγών αξιωματικών (τόμ. 36 σελ. 215). Γνωστοποίησις περιεχομένου Φύλλου Ποιότητος Άρθρ.8.-1.Οι Αρχηγοί ή Ανώτεροι Διοικηταί δύνανται να γνωστοποιώσιν αρμοδίως εις τους ενδιαφερομένους τα φύλλα ποιότητος, εφ’ όσον ταύτα περιέχουν δυσμενείς κρίσεις. 2.Ο Υπουργός των Ναυτικών δύναται επίσης να διατάξη όπως η Ανωτέρα Διεύθυνσις Προσωπικού γνωστοποιήση εις Αξιωματικόν το φύλλον ποιότητός του, εφ’ όσον περιέχει τούτο δυσμενείς κρίσεις. 3.Ο Υπουργός των Ναυτικών δύναται επίσης να διατάξη όπως η Ανωτέρα Διεύθυνσις Προσωπικού γνωστοποιήση εμπιστευτικώς εις τας αιτούσας τούτο προϊσταμένας Ν. Αρχάς Αξιωματικού τινος πληροφορίας, πηγαζούσας εκ των φύλλων ποιότητος αυτού ως προς την ικανότητα και την εν γένει διαγωγήν αυτού. 4.Αντίγραφα των φύλλων ποιότητος Αξιωματικού διαβιβάζει η Ανωτέρα Διεύθυνσις Προσωπικού εις τον αιτούντα ταύτα Πρόεδρον του Ναυτοδικείου ή Ανακριτικού Συμβουλίου προς μόρφωσιν ακριβεστέρας γνώμης περί του υπ’ αυτών κρινομένου Αξιωματικού. 5.Ο Υπουργός δύναται επίσης να κρίνη όπως χορηγηθώσιν εις Αξιωματικόν αντίγραφα των Φύλλων Ποιότητός του, προκειμένου να χρησιμεύσωσι ταύτα εις αυτόν δι’ ατομικήν υπόθεσιν απαιτούσαν την τοιαύτην χορηγίαν. 6.Τα κατά τας παρ. 4 και 5 του παρόντος άρθρου αντίγραφα συντάσσονται υπό ειδικού προς τούτο Αξιωματικού, το δε ακριβές της αντιγραφής πιστοποιείται μόνον υπό του Δ/ντού Προσωπικού του Υπουργείου. 37.Ε.δ.1 Φύλλα Ποιότητας Αξιωματικών Π.Ν. Διαφύλαξις των Φύλλων Ποιότητος ΄Αρθρ.9.-1.Τα τακτικά και έκτακτα Φύλλα Ποιότητος των Αξιωματικών ως και πάσα περί τούτων ειδική ή έκτακτος έκθεσις αριθμολογούνται κατ’ αύξουσαν σειράν και τηρούνται εις την Διεύθυνσιν Προσωπικού του Υπουργείου, εντός ειδικών δι’ έκαστον Αξιωματικόν Φακέλλων, υπό του επί τούτω διατιθεμένου Αξιωματικού, όστις είναι προσωπικώς υπεύθυνος δια την ασφαλή διαφύλαξιν και την τήρησιν της απολύτου μυστικότητος αυτών, υπό τον έλεγχον του Διευθυντού Προσωπικού. 2.Επί της εσωτερικής πλευράς του εξωφύλλου των Φακέλλων τούτων, εκτυπούται ηριθμημένος πίναξ εις ον αναγράφονται δια μελάνης κατ’ αύξοντα αριθμόν τα εν αυτώ Φύλλα Ποιότητος και εκθέσεις. Η τοιαύτη αναγραφή πιστοποιείται δια της μονογραφής του επί τούτω διατιθεμένου Αξιωματικού εις ειδικήν στήλην του πίνακος. Αντίγραφον του κατά το εδάφ. α΄ της παρούσης παραγράφου αναφερομένου ηριθμημένου πίνακος καταχωρείται εις ειδικόν βιβλίον αποκαλούμενον «Ευρετήριον ατομικών Φακέλλων Αξιωματικών». 3.Η αριθμολόγησις των Φύλλων Ποιότητος και εκθέσεων επί τη βάσει του ηριθμημένου πίνακος του φακέλλου εκάστου Αξιωματικού διενεργείται άμα τη λήψει των εις την Διεύθυνσιν Προσωπικού και εντάσσονται εις τους Αντιστοίχους φακέλλους. 4.Οι ατομικοί φάκελλοι παρακολουθούν έκαστον Αξιωματικόν από της κατατάξεως μέχρι της εκ του Β. Ναυτικού αποχωρήσεώς του. Διαφύλαξις ετησίων πινάκων κρίσεως ΄Αρθρ.10.-Φάκελλοι επίσης τηρούνται παρά τη Διευθύνσει Προσωπικού δι’ έκαστον των ετησίων πινάκων κρίσεως του Α.Ν.Σ. Καταργούμεναι Διατάξεις ΄Αρθρ.11.-Από της δημοσιεύσεως του παρόντος καταργούνται: α)Το Β.Δ. 3.11.37 «Περί Φύλλων Ποιότητος Αξιωματικών Β.Ν.» (ΦΕΚ 451 Α/1937). β)Το Β.Δ. 11.12.37 «Περί τροποποιήσεως Β.Δ. 3.11.1937» (ΦΕΚ 513 Α/1937). γ)Το Β.Δ. 26.9.45 «περί τροποποιήσεως Β.Δ. 3.11.1937» (ΦΕΚ 239 Α/1945). Εις τον αυτόν επί των Ναυτικών Υπουργόν ανατίθεμεν την δημοσίευσιν και εκτέλεσιν του παρόντος. Άρθρ.2.-1.Τα φύλλα Ποιότητος των Αξιωματικών συντάσσονται πάντοτε ιδιοχείρως υπό των κατά το άρθρ. 3 αρμοδίων Ν. Αρχών εις απλούν (μη τηρουμένου σχεδίου). 2.Οι συντάσσοντες τα Φύλλα Ποιότητος δέον να τηρώσιν επακριβώς τας περί αυτών οδηγίας συντάξεως, εκφέροντες τας κρίσεις και  παρατηρήσεις των μετά παρρησίας γνώμης και οδηγούμενοι υπό πνεύματος υψηλής και αυστηράς δικαιοσύνης, έχοντες δε υπ’ όψει των ότι η προαγωγή και πρόοδος του Β.Ν. κυρίως εκ της συντάξεως των Φ.Π. των Αξιωματικών εξαρτάται. 3.Προς συμπλήρωσιν του Φύλλου Ποιότητος απαιτείται όπως ο κρινόμενος έχη υπηρετήσει τουλάχιστον επί «τρίμηνον» υπό τας διαταγάς του συντάσσοντος. Εν εναντία περιπτώσει υποβάλλεται τυπικώς το Φύλλον Ποιότητος είτε τακτικόν είτε έκτακτον είναι τούτον, χωρίς ουδεμία να αναγραφή επ’ αυτού κρίσις ή χαρακτηρισμός αλλά μόνον η φράσις «Υπηρετεί ολιγώτερον του «τριμήνου» υπό τας διαταγάς μου». Η αυτή αρχή τηρείται επίσης, όταν ο Προϊστάμενος της Ανωτέρας Ν. Αρχής προς ην υποβάλλεται, ως προς δεύτερον κλιμάκιον, το Φύλλον του κρινομένου υπό του συντάξαντος τούτο, είχεν υπό τας διαταγάς του τον κρινόμενον δια χρονικόν διάστημα ολιγώτερον του «τριμήνου». Άλλως επιφέρει τας κρίσεις του και επί του τυπικού τούτου Φύλλου Ποιότητος. Τα εντός « » ετροποποιήθησαν ως άνω δια του άρθρ. 22 παρ. 3 Ν.Δ. 4028/1959. Αρμοδιότης Ναυτικών Αρχών προς σύνταξιν Φ.Π. Άρθρ.3.-Αρμόδιαι προς σύνταξιν των Φύλλων Ποιότητος Αξιωματικών είναι αι κάτωθι Ν. Αρχαί: 1.Ο Υπουργός (των Ναυτικών) α)Δια πάντας τους (Γενικούς) Αξιωματικούς. Αντί του Υπ. Ναυτικών, ήδη ο Υπ. Εθν. Αμύνης (Ν.Δ. 2387/1953, τόμ. 36 σελ. 5). Οι Γενικοί Αξιωματικοί ήδη ονομάζονται Ανώτατοι. Δι’ αυτούς βλ. άρθρ. 21 παρ. 2, άρθρ. 25 παρ. 2 και άρθρ. 36 παρ. 5 Ν.Δ. 4028/1959 (τόμ. 36 σελ. 211 και επ.). β)Δια τους Πλοιάρχους Αρχηγούς, Ναυτικούς Συμβούλους και ανεξαρτήτους Ανωτέρους Διοικητάς. Σελ. 397 Φύλλα Ποιότητας Αξιωματικών Π.Ν. 37.Ε.δ.1 γ)Δια τους Διευθυντάς Γραμματείας Υ.Ν. και Εθνικού Στόλου. Δια τας περιπτ. β΄ και γ΄ βλ. ήδη άρθρ. 22 παρ. 2 και 3 Ν.Δ. 4028/1959 (τόμ. 36 σελ. 212). δ)Δια τους Υπασπιστάς και Γραμματείς αυτού. Τα Φύλλα Ποιότητος των (Γενικών) Αξιωματικών δεν διαβιβάζονται εις την Δ. Προσωπικού της Ανωτέρας Διευθύνσεως Προσωπικού αλλά τηρούνται υπό του Υπουργού, υποχρεουμένου να παραδίδη ταύτα εις τον διάδοχον Υπουργόν, μερίμνη του Ανωτέρου Διευθυντού Προσωπικού. 2.Οι Αρχηγοί α)Δια τους υπ’ αυτούς Υπαρχηγούς και Ανωτέρους Διοικητάς. β)Δια τους υπ’ αυτούς Διοικητάς ομάδων πλοίων, εφ’ όσον ούτοι δεν υπάγονται υπό Ανωτέρους Διοικητάς. γ)Δια τους υπ’ αυτούς Κυβερνήτας, εφ’ όσον ούτοι δεν υπάγονται υπό Ανωτέρους Διοικητάς, ή Διοικητάς ομάδων πλοίων μη υπαγομένους υπό Ανωτέρους Διοικητάς. δ)Δια τους υπ’ αυτούς Διευθυντάς ή Διοικητάς Υπηρεσιών, εφ’ όσον ούτοι δεν υπάγονται υπό Ανωτέρους Διοικητάς. ε)Δια τους Αρχιεπιστολείς, Υπασπιστάς και Γραμματείς αυτών. 3.Οι Ναυτικοί Σύμβουλοι και οι Ανώτεροι Διοικηταί α)Δια τους υπ’ αυτούς Διοικητάς ομάδων πλοίων. β)Δια τους υπ’ αυτούς Κυβερνήτας, συμβουλευόμενοι προς τούτο τους οικείους Διοικητάς ομάδων πλοίων. γ)Δια τους υπ’ αυτούς Διευθυντάς ή Διοικητάς Υπηρεσιών. δ)Δια τους Αρχιεπιστολείς, Υπασπιστάς και Γραμματείς αυτών. Μη υπάρχοντος Αρχιεπιστολέως, τα Φ.Π των Αξιωματικών των Επιτελείων των συντάσσουσιν αυτοί ούτοι οι Ανώτεροι Διοικηταί. 4.Ο Υπαρχηγός του Γ.Ε.Ν. Επί πλέον εκείνων άτινα συντάσσει ως Ναυτικός Σύμβουλος. α)Δια τον Διοικητήν της Ν. Ακαδημίας. β)Δια τους Ν. Ακολούθους. Περί της ανωτέρω αρμοδιότητος του Υπαρχηγού Γ.Ε.Ν. βλ. ήδη και άρθρ. 13 και 17 Ν.Δ. 2387/1953 (τόμ. 36 σελ. 13 και 16) και άρθρ. 10 παρ. 3 Ν.Δ. 3963/1959 (τόμ. 37 σελ. 7). Σελ. 398 5.Οι Διοικηταί ομάδων πλοίων υπαγόμενοι απ’ ευθείας υπό Αρχηγόν α)Δια τους υπ’ αυτούς Κυβερνήτας. β)Δια τους Αξιωματικούς του Επιτελείου των. 6.Οι Κυβερνήται και Διευθυνταί ή Διοικηταί Ν. Υπηρεσιών Δια πάντας τους υπ’ αυτούς Αξιωματικούς. 7.Οι Αρχιεπιστολείς Δια τους Αξιωματικούς του Επιτελείου του υφ’ ον ανήκουσιν Αρχηγού ή ενδεχομένως Ανωτ. Διοικητού. Εάν τις εξ αυτών είναι αρχαιότερος του Αρχιεπιστολέως το Φύλλον συντάσσει ο Αρχηγός ή Ανώτερος Διοικητής. 8.Οι Διοικηταί των Ν. Σχολών Δια τους υπ’ αυτούς Αξιωματικούς και Αξιωματικούς μαθητάς. 9.Οι Ν. Ακόλουθοι Επί πλέον εκείνων άτινα υποβάλλουσιν ως Διοικηταί Υπηρεσιών, συντάσσουσι και δια τους ευρισκομένους εις τας χώρας της περιοχής των Αξιωματικούς, εφ’ όσον ούτοι δεν τελούν υπό Αρχηγόν αποστολής: α)Προς εκπαίδευσιν. β)Προς παραλαβήν υλικού. γ)Δι’ οιανδήποτε άλλην αιτίαν. Εάν τις τούτων είναι αρχαιότερος του Ν. Ακολούθου ή μη υπάρχοντος τοιούτου, το φύλλον ποιότητος συντάσσει ο Α.Δ.Π. δια τας περιπτ. α΄ και γ΄ και ο Α.Δ.Τ. ή Α.Δ.Ε., αναλόγως της φύσεως του υλικού, δια την περιπτ. β΄.Εάν ο κρινόμενος είναι αρχαιότερος και του Α.Δ.Π. ή Α.Δ.Τ. ή Α.Δ.Ε., το Φ.Π. συντάσσει ο Α.Γ.Ε.Ν. 10.Αρχηγοί αποστολής εν τη αλλοδαπή Εφ’ όσον η αποστολή εν τω εξωτερικώ είναι συγκεκροτημένη υπό Αρχηγόν, ο Αρχηγός συντάσσει τα φύλλα ποιότητος των Αξιωματικών της αποστολής. Το φύλλον ποιότητος του Αρχηγού της αποστολής συντάσσει ο Ν. Ακόλουθος, τοιούτου δε μη υπάρχοντος ή τυγχάνοντος νεωτέρου του Αρχηγού, το φύλλον συντάσσει ο Α.Δ.Π. ή Α.Δ.Τ. ή Α.Δ.Ε. ή Α.Γ.Ε.Ν., ως ορίζεται εις παρ. 9 του παρόντος άρθρου. 37.Ε.δ.1 Φύλλα Ποιότητας Αξιωματικών Π.Ν. 11.Ο Γ.Ε.Ε.Β.Ν. Δια τους ειδικούς Επιθεωρητάς επί πλέον εκείνων άτινα συντάσσει ως Αρχηγός. 12.Ο Αρχηγός Ν. Εκπαιδεύσεως Επί πλέον εκείνων άτινα συντάσσει ως Αρχηγός: Δια τους υπό εκπαίδευσιν διατελούντας εν τω εσωτερικώ Αξιωματικούς, εις Σχολάς μη υπαγομένας υπό το Β.Ν. 13.Ο Ανώτερος Διευθυντής Προσωπικού Ι.Επί πλέον εκείνων άτινα συντάσσει ως Ανώτερος Διευθυντής (Ν. Σύμβουλος): α)Δια τους Προέδρους Α.Ν.Υ.Ε. και Α.Α.Ν.Υ.Ε. β)Δια τους Αξιωματικούς τους διατελούντας εις αργίαν δι’ απολύσεως, αργίαν δια προσκαίρου παύσεως, διαθεσιμότητα, κανονικήν ή αναρρωτικήν άδειαν, ή εις διάθεσιν του Υπουργείου. γ)Δια τους δι’ οιονδήποτε λόγον μη υπηρετούντας εις οργανικήν θέσιν, εξαιρουμένων εκείνων δι’ ους προβλέπουσιν αι παρ. 12, 15, 16. δ)Δια τους εν αποστολή εις Αλλοδαπήν ευρισκομένους, κατά τας παρ. 9 και 10 του παρόντος άρθρου. ΙΙ.Εάν τις των ως άνω κρινομένων είναι αρχαιότερος του Α.Δ.Π., το φύλλον συντάσσει ο Α.Γ.Ε.Ν. 14.Ο Ανώτερος Τεχνικός Διευθυντής ή Ανώτερος Διευθυντής Εφοδιασμού Επί πλέον εκείνων άτινα συντάσσουσιν ως Ανώτεροι Διευθυνταί (Ν. Σύμβουλοι), δια τους εν αποστολή προς παραλαβήν υλικού ευρισκομένους Αξιωματικούς κατά τας παρ. 9 και 10 του παρόντος άρθρου. 15.Ο Αρχηγός του Στρατιωτικού Οίκου της Α.Μ. του Βασιλέως Δια τους οπωσδήποτε ανήκοντας εις την Υπηρεσίαν της Αυλής Αξιωματικούς. Προς τούτο μεριμνά η Διεύθυνσις Προσωπικού της Ανωτέρας Διευθύνσεως Προσωπικού. 16.Οι Προϊστάμενοι Στρατιωτικών, Αεροπορικών και Λιμενικών Υπηρεσιών Δια τους παρ’ αυταίς απεσπασμένους Αξιωματικούς. Προς τούτο μεριμνά η Διεύθυνσις Προσωπικού της Ανωτέρας Διευθύνσεως Προσωπικού. 17.Όπου του παρόντος άρθρου αναφέρονται Διοικηταί ομάδων πλοίων, ως τοιούτοι νοούνται οι τοποθετημένοι δια Β.Δ/τος ή Υπουργικής Διαταγής. Δι’ Αξιωματικούς υπηρετούντας εις δύο θέσεις ή υπηρετούντας μεν εις μίαν θέσιν αλλά τελούντας υπό διττήν εξάρτησιν, τα Φ.Π. υποβάλλουν αμφότεροι οι Προϊστάμενοι αυτών. Πρώτον και δεύτερον κλιμάκιον κρίσεως Άρθρ.4.-1.Οι Αξιωματικοί κρίνονται και χαρακτηρίζονται δια των τακτικών και εκτάκτων Φύλλων Ποιότητος υπό δύο το πολύ εκ των ιεραρχικώς προϊσταμένων των Ν. Αρχών καθοριζομένων ούτω μέχρι δύο κλιμακίων κρίσεως, πλην της περιπτώσεως της παρ. 4 του παρόντος άρθρου. 2.Αι κατά το προηγούμενον άρθρον συντάσσουσαι τα Φύλλα Ποιότητος Ν. Αρχαί αποτελούν το πρώτον κλιμάκιον κρίσεως. Όσαι εκ τούτων υπάγονται υπό Αρχηγούς ή Αν. Διοικητάς υποβάλλουν τα τακτικά ή έκτακτα Φύλλα Ποιότητος εις αυτούς, ίνα ούτοι, ως δεύτερον κλιμάκιον κρίσεως, χαρακτηρίσωσι τους κρινομένους. Όσαι δε τούτων δεν υπάγονται υπό Ανωτέραν Ν. Αρχήν ή δεν ορίζεταί τι σχετικώς εν τω παρόντι, τα Φύλλα Ποιότητος υποβάλλουν απ’ ευθείας εις το Υπουργείον Ναυτικών άνευ κρίσεως δευτέρου κλιμακίου. 3.Ειδικώς καθορίζεται ως δεύτερον κλιμάκιον κρίσεως δια τα Φ.Π. τα συντασσόμενα: Α΄.Υπό των Ν. Ακολούθων κατά την παρ. 9 του άρθρ. 3. α)Ο Α.Δ.Π. δια τας περιπτ. α΄ και γ΄ και β)Ο Α.Δ.Τ. ή Α.Δ.Ε δια την περιπτ. β΄. Β΄.Υπό του Αρχηγού αποστολής εις το εξωτερικόν κατά την παρ. 10 του άρθρ. 3, ο Ν. Ακόλουθος. Εάν ο Ν. Ακόλουθος είναι νεώτερος του Αρχηγού της Αποστολής, ταύτα υποβάλλονται απ’ ευθείας εις Υ.Ν. άνευ κρίσεως δευτέρου κλιμακίου. 4.Αρχηγοί προς ους υποβάλλονται φύλλα ποιότητος, εφ’ ων συνεπληρώθησαν ήδη δύο κλιμάκια κρίσεως, εφ’ όσον συμφωνούσιν, ουδεμίαν επιφέρουν νέαν κρίσιν, αλλ’ απλώς σφραγίζουσι ταύτα προς βεβαίωσιν ότι έλαβον γνώσιν αυτών. Εάν όμως διαφωνούσι προς τους εν τω φύλλω χαρακτηρισμούς ή κρίσεις, μνημονεύουσι τούτο επί του φύλλου, διατυπούντες όλας τας σχετικάς παρατηρήσεις και κρίσεις των Βλ. ήδη άρθρ. 25 Ν.Δ. 4028/1959 περί ιεραρχίας κλπ. (τόμ. 36 σελ. 213). «5.Εις ην περίπτωσιν ο αρμόδιος δια την σύνταξιν Φύλλου Ποιότητος ως Πρώτον Κλιμάκιον Αξιωματικός τίθεται εις αυτεπάγγελτον αποστρατείαν (περιλαμβανομένων και των κατ’ εφαρμογήν του Νόμ. 4330/63 αποστρατευομένων), ούτος δεν συντάσσει Φ.Π. δια τους υφισταμένους του, αλλ’ αντί τούτου συντάσσει το τυχόν υπάρχον δεύτερον Κλιμάκιον καλύπτον μόνον την χρονικήν περίοδον καθ’ ην προΐσταται του αποστρατευομένου  (Αντί της σελ. 399) Σελ. 399(α) 357-137 Φύλλα Ποιότητας Αξιωματικών Π.Ν. 37.Ε.δ.1 και του Αξιωματικού εις ον αφορά το Φ.Π.». Η παρ. 5 προσετέθη δια της παρ. 1 άρθρ. 1 Β.Δ. 137 της 28 Φεβρ./3. Μαρτ. 1969 (ΦΕΚ Α΄ 35), ορίζοντος εν παρ. 2 τα ακόλουθα: «2.Η ανωτέρω διάταξις έχει, εφαρμογήν από 21.4.1967. Τυχόν δε συνταχθέντα Φύλλα Ποιότητος ή εκθέσεις παρά τεθέντων εις αυτεπάγγελτον αποστρατείαν μετά την ημερομηνίαν ταύτην και συνταχθέντα παρ’ αυτών αφ’ ης έλαβον γνώσιν της αυτεπαγγέλτου αποστρατείας των, ουδεμίαν έχουν ισχύν και θεωρούνται ανύπαρκτα, δια πάσαν μετά την ισχύν του παρόντος κρίσιν Αξιωματικών του Ναυτικού». Χρόνος υποβολής τακτικών Φύλλων Ποιότητος Άρθρ.5.-1.Αι κατά το άρθρ. 3 Ν. Αρχαί υποχρεούνται να συντάξουν τακτικά φύλλα ποιότητος δια πάντας τους κατά την 20ήν Σεπτεμβρίου υπηρετούντας υπό τας διαταγάς των Αξιωματικούς και να υποβάλουν ταύτα εις τας προϊσταμένας των Αρχάς εντός των κάτωθι χρονικών προθεσμιών: Εντός του τελευταίου δεκαημέρου του Σεπτεμβρίου: Αι υποτεταγμέναι Ν. Αρχαί εις Αρχηγούς, Ν. Συμβούλους, Ανωτέρους Διοικητάς ή Διοικητάς ομάδων πλοίων. Εντός του πρώτου δεκαημέρου Οκτωβρίου υποβάλλουσιν εις Υ.Ν.: α)Ο Αρχηγοί, Ανεξάρτητοι Ανώτεροι Διοικηταί και Ν. Σύμβουλοι. β)Αι μη υπαγόμεναι υπό Ανωτέραν Ν. Αρχήν υπηρεσίαι (παρ. 2 άρθρ. 4). 2.Οπωσδήποτε τα τελικώς συμπληρούμενα φύλλα ποιότητος Αξιωματικών πρέπει μέχρι της 10ης Οκτωβρίου εκάστου έτους να έχωσιν υποβληθή εις Υπουργείον Ναυτικών (Α.Δ.Π./Δ.ΠΡ.). Ειδικαί έκτακτοι εκθέσεις Άρθρ.6.-1.Αι κατά το άρθρ. 3 Ν. Αρχαί δικαιούνται να υποβάλλουν εις οιανδήποτε εποχήν ειδικήν έκτακτον έκθεσιν περιέχουσαν ευμενείς ή δυσμενείς κρίσεις δια πάντα υπό τας διαταγάς των Αξιωματικόν εφ’ όσον κρίνουν, ότι συντρέχουν εξαιρετικαί περιστάσεις δικαιολογούσαι την τοιαύτην των ενέργειαν. 2.Η διαδικασία της υποβολής των εκθέσεων τούτων είναι η αυτή προς την υπό του παρόντος καθοριζομένην δια τα φύλλα ποιότητος. Σελ. 400(α) 357-138 Υποβολή Φύλλων ποιότητος εις Α.Ν.Σ.

[Source: greek_legal_code_raptarchis | Tokens: 15102]